b'\n_START_ARTICLE_\nI Miss You (pesem, Miley Cyrus)\n_START_SECTION_\nOzadje\n_START_PARAGRAPH_\nPesem "I Miss You" je pop rock pesem z elementi soft rocka. Glavni in\xc5\xa1trument \xc4\x8dez vso pesem je akusti\xc4\x8dna kitara, pesem sama pa je zelo podobna baladi. Napisana je bila v B-duru, razpon glasu Miley Cyrus pa sega \xc4\x8dez eno oktavo, od G\xe2\x82\x83 do B\xe2\x99\xad\xe2\x82\x84. Pesem ima programirane akorde B\xe2\x99\xad\xe2\x80\x94Gm7\xe2\x80\x94F\xe2\x80\x94F\xe2\x80\x94Fsus._NEWLINE_Dedek Miley Cyrus, Ron Cyrus, je bil demokrati\xc4\x8dni politik, ki je umrl zaradi plju\xc4\x8dnega raka 28. februarja 2006 v starosti sedemdeset let, kmalu po njegovi smrti pa je njegova vnukinja, Miley Cyrus, napisala pesem "I Miss You". Pesem, ki se je predvajala v epizodi serije Hannah Montana z naslovom "She\'s a Supersneak", kjer lik Miley Cyrus, Miley Stewart, pesem zapoje med tem, ko se spomni svoje mrtve matere. Kasneje je Miley Cyrus pesem posnela za svoj glasbeni album, imenovan Meet Miley Cyrus.\n_START_SECTION_\nKritike\n_START_PARAGRAPH_\nPesem "I Miss You" je s strani kritikov prejela me\xc5\xa1ane ocene. Heather Phares iz Allmusic je napisala, da Miley Cyrus ni naredila vtisa z albumom Hannah Montana, vendar se je od takrat njen glas spremenil in zdaj je druga\xc4\x8dna tako ona kot njen lik v televizijski seriji. Napisala je tudi: "Tokrat so pesmi veliko bolj\xc5\xa1e - veliko pesmi, kot so \'G.N.O. (Girls\' Night Out)\' in \'I Miss You,\' bi z lahkoto zamenjali s pesmimi Hannah Montane, vendar je glas Miley Cyrus ni\xc5\xbeji, zvoki pa bolj podobni rocku." Andy Webster iz revije New York Times je pesem ocenil med svojo oceno turneje Best of Both Worlds Tour. Napisal je: "Na turneji je bilo nekaj najstnikov, a nobenega uporni\xc5\xa1tva, samo navdihujo\xc4\x8de vzdu\xc5\xa1je." Povedal je tudi, da je pesem "I Miss You" "prijetna, kot je le lahko." Elysa Gardner iz USA Today je dejala, da je pesem "te\xc5\xbeka kot fantazijska pesem," kakr\xc5\xa1ne so prevladovale na turneji. Maitland McDonagh iz TV Guide je pesem opisal kot "nejasno rock pesem," ki poka\xc5\xbee ljubezen Miley Cyrus do njenega dedka. Joseph P. Kahn iz Boston Globe je omenil, da pesem "presega ve\xc4\x8dino skladb, ki jih sli\xc5\xa1imo na radiu Radio Disney".\n_START_SECTION_\nDose\xc5\xbeki na lestvicah\n_START_PARAGRAPH_\nOb koncu tedna 14. julija 2007 je pesem "I Miss You" dosegla mesto na dveh Billboardovih lestvicah v Zdru\xc5\xbeenih dr\xc5\xbeavah Amerike. Dosegla je deveto mesto na dodatku k lestvici Billboard Hot 100, lestvici Bubbling Under Hot 100 Singles in dvaindevetdeseto mesto na lestvici Pop 100. Od naslednjega tedna dalje se na lestvico Pop 100 ni uvrstila ve\xc4\x8d. Pesem se je na lestvici Billboard Bubbling Under Hot 100 naslednji teden pojavila na petindvajsetem mestu, nato pa ni ve\xc4\x8d dosegla nobenega mesta na tej lestvici.\n_START_SECTION_\nNastopi v \xc5\xbeivo\n_START_PARAGRAPH_\nOble\xc4\x8dena v sivo majico in \xc4\x8drne hla\xc4\x8de je Miley Cyrus nastopila s pesmijo "Ready, Set, Don\'t Go" in kasneje \xc5\xa1e s singlom "The Best of Both Worlds" na The Oprah Winfrey Show 27. decembra 2007 z ozadjem, ki je "izgledalo kot nebo"._NEWLINE_S pesmijo "I Miss You" je Miley Cyrus nastopila na svoji turneji Best of Both Worlds Tour, kar se poka\xc5\xbee tudi v koncertnem filmu Hannah Montana & Miley Cyrus: Best of Both Worlds Concert iz leta 2008. Pesem je izvedla kot ona sama: v filmu je pesem "I Miss You" del njenega snemanja, ki se kon\xc4\x8da z "The Best of Both Worlds", med katero igra na akusti\xc4\x8dno kitaro in poje brez plesalcev ali kakr\xc5\xa1nih koli posebnih u\xc4\x8dinkov v ozadju.'